
Ο Δήμος Ικαρίας τιμά τα 100 χρόνια από τη γέννηση του μεγάλου                          λαϊκού τραγουδιστή ΠΑΝΟΥ ΓΑΒΑΛΑ, (με καταγωγή από την Αρέθουσα)                         σε μία συναυλία στην Αρέθουσα, την Τετάρτη 16/9/2026 στις 9 μ.μ
με ελεύθερη είσοδο για όλους.
Παρουσίαση Αθηνά Καμπάκογλου
Διεύθυνση ορχήστρας Γιώργος Αλτής
Φωνές: Θοδωρής Μέρμηγκας,  Σταυρούλα Μανωλοπούλου
[bookmark: _GoBack]Ένα απλός, μεγάλος άνθρωπος, με απέριττη φωνή. Ο Γαβαλάς έπαιξε καταλυτικό ρόλο στην κοσμογονία του λαϊκού τραγουδιού. Τραγούδησε με συνεπή τρόπο, η αισθητική του ήταν ενιαία. Ένας καινοτόμος του είδους που υπηρέτησε. Αδιαφόρησε για την προβολή του, δε χάιδεψε τ΄αυτιά του σιναφιού του. Υπήρξε ένας αντιστάρ, ανυπότακτος και αντισυστημικός ακόμη και σε σχέση με το σύστημα των δισκογραφικών εταιρειών. Ηχογράφησε 598 τραγούδια σε πρώτη εκτέλεση, με εκατοντάδες χιλιάδες πωλήσεις δίσκων, σε ατέλειωτες εμφανίσεις σε μικρά και μεγάλα μαγαζιά την δεκαετία του ΄50, του ΄60, του ΄70 και του ΄80. Από τις μικρές ταβέρνες της Καισαριανής στα κοσμικά κέντρα του ΄50 ή του ΄60, στις μεγάλες πίστες του ΄70 και σχεδόν αυτοεξόριστος στην Εθνική Οδό, ο Γαβαλάς είχε διαρκή παρουσία στους μετασχηματισμούς της νύχτας και στις μεταβολές της δισκογραφίας.
 Εργάστηκε στα καλύτερα κέντρα της Αθήνας αλλά και της Θεσσαλονίκης και άλλων ελληνικών πόλεων. Στου Τζίμη του Χοντρού, στην Τριάνα του Χειλά, στου Περιβόλα, στη Λουζιτάνια της Συγγρού, στο Στοπ, στο Πανόραμα, στη Νεράιδα, στο Φαληρικόν και σε πάρα πολλά άλλα. Εργάστηκε στους δισκογραφικούς κολοσσούς αλλά και σε μικρότερες εταιρείες (Columbia, Odeon, MusicBox, Lyra, Sonata, Βεντέτα). Πριν να γίνει τραγουδιστής υπήρξε ψαράς, ηλεκτροσυγκολλητής , φορτοεκφορτωτής και τσαγκάρης.

· Η Αθήνα Καμπάκογλου είναι Ελληνίδα δημοσιογράφος, παρουσιάστρια και ηθοποιός. Είναι ευρέως γνωστή από την παρουσίαση της πολιτιστικής εκπομπής «Η Αυλή των Χρωμάτων» στην ΕΡΤ, μιας από τις ωραιότερες μουσικές εκπομπές στην ελληνική τηλεόραση, με αφιερώματα σε σπουδαίες μορφές του λαϊκού πενταγράμμου. την οποία επιμελούνταν και παρουσίαζε επί σειρά ετών.
· Ο Γιώργος Αλτής γεννήθηκε στην Αθήνα το 1969. Σε ηλικία 13 χρόνων πρωτόπιασε μπουζούκι και αφιερώθηκε ολοκληρωτικά στη λαϊκή μουσική. Δουλεύει επαγγελματικά από το 1984-85. Βασικό μέλος του κουαρτέτου μπουζουκιών "ΡΑΣΤ", έχει συμμετάσχει σε συναυλίες ορχηστικής μουσικής στο Μέγαρο μουσικής Αθηνών και σε εξωτερικό. Μόνιμος συνεργάτης του περιοδικού "Μετρονόμος" από το 2001, έχει συνεργαστεί και με το περιοδικό "Λαϊκό τραγούδι". Εξέδωσε τη σειρά ΛΑΙΚΑ ΠΟΡΤΡΕΤΑ - ΜΕΓΑΛΟΙ ΣΟΛΙΣΤΕΣ ΤΟΥ ΜΠΟΥΖΟΥΚΙΟΥ.
· Ο Θοδωρής Μέρμηγκας είναι διακεκριμένος Έλληνας ερμηνευτής, γεννημένος στην Αθήνα το 1981. Διαθέτει σπουδαία φωνητική χροιά και ξεχωρίζει για τις ερμηνείες του στο παραδοσιακό, ρεμπέτικο και έντεχνο ελληνικό τραγούδι. Δάσκαλός του ο Νίκος Καραχάλιος και στη συνέχεια η σπουδαία Δασκάλα της Παραδοσιακής Μουσικής Δόμνα Σαμίου. Κατέκτησε το πρώτο βραβείο Παραδοσιακού Τραγουδιού για δυο συνεχόμενες χρονιές στον Πανελλήνιο Μουσικό Διαγωνισμό του Υπουργείου Παιδείας. Έως σήμερα έχει συνεργαστεί με πολλούς κορυφαίους μουσικούς και τραγουδιστές και μετρά δεκάδες ηχογραφήσεις σε σύγχρονα και παραδοσιακά τραγούδια και πολλές συμμετοχές σε συναυλίες στην Ελλάδα και στο εξωτερικό.

